I 1735 reiste Pierre Bouguer sammen med Charles Marie de La Condamine på den franske landmålingsekspedisjonen til Peru. Formålet var å måle lengden av en buegrad langs en meridian nær ekvator og å måle jordens rundhet. Hele ti år gikk med til dette oppdraget, og en omfattende dokumentasjon ble publisert av Bouguer i 1749, («Jordens form»). I 1746 publiserte han sin første tese om marinearkitektur, , der han blant annet som den første beskrev bruken av metasenter som et mål på et skips stabilitet. Nesten alle hans senere arbeider dreide seg om teorier rundt navigasjon og skipsbygging.